כמה עולה גרסת הפרו?
30 דולר
נדמה שבמחשבי Windows תיהנו מהיצע מקליטי המסך הגדול ביותר. הבעיה היא שרובם מגיעים עם הגבלות רבות – בהנחה כמובן שאתם מתקמצנים על התשלום. אחד המקליטים המוצלחים ביותר הוא Icecream Screen Recorder. ההתקנה מהירה ופשוטה, לא מנסים לדחוף לכם תוכנות על הדרך והכי חשוב – השירות החינמי עובד היטב. מהמסך המרכזי תוכלו לבחור בין צילום מסך או לכידת וידאו כשלאחר שתבחרו באפשרות השנייה, תתבקשו לבחור את האיזור אותו תרצו להקליט. לחיצה על REC תפעיל טיימר של 3 שניות, שלאחריו התוכנה תתחיל להקליט את הנעשה. עם סיום ההקלטה תתבקשו לבחור שם מתאר לקטע וזהו בערך. הוידאו כולל סימון שמציג בכל רגע היכן הסמן של העכבר ואת הלחיצות וכולל גם אפשרות להקלטת אודיו. הגרסה החינמית יוצרת קובץ בפורמט WEBM, שאמנם לא נפוץ כמו MP4 למשל, אבל ניתן לניגון על ידי כל נגן מדיה ולהעלאה ישירה ליוטיוב למשל. התוכנה כוללת גם הגדרות וידאו ואודיו שונות שניתנות להתאמה אישית. גרסת הפרו שעולה 30 דולר (תשלום חד-פעמי) תאפשר לכם להקליט ללא מגבלת זמן, לשמור במספר פורמטי וידאו וקודקים שונים, להמיר את הקבצים, להוסיף 'סימן מים' ועוד.
גרסת הפרו עולה 30 דולר.